শিক্ষক নিয়োগ কেলেঙ্কারিতে রাজ্যকে সুপ্রিম নির্দেশ

নয়াদিল্লি: পার্থ চট্টোপাধ্যায়ের (Partha Chatterjee) সঙ্গে শিক্ষক নিয়োগ কেলেঙ্কারিতে (SSC Scam) সহ অভিযুক্তদের সম্পর্কে অনুমোদন (স্যাংশন) দেওয়ার প্রশ্নে রাজ্যকে সিদ্ধান্ত নেওয়ার নির্দেশ দিল সুপ্রিম কোর্ট (Supreme Court)। পশ্চিমবঙ্গের প্রাক্তন শিক্ষামন্ত্রীর জামিনের আবেদনের শুনানি ১৭ জুলাই পর্যন্ত মুলতুবি রাখা হয়েছে। শিক্ষক নিয়োগ কেলেঙ্কারিতে তাঁর সঙ্গে সহ অভিযুক্তদের জামিনের আবেদনগুলিরও শুনানি সেদিন।

বিচারপতি সূর্য কান্ত ও বিচারপতি এন কে সিং-এর মন্তব্যসহ নির্দেশ, আগামী দুই সপ্তাহের মধ্যে প্রাক্তন শিক্ষামন্ত্রীর সঙ্গে সহ অভিযুক্তদের বিরুদ্ধে তদন্তে অনুমোদন দেওয়ার বিষয়টি সম্পর্কে রাজ্যকে সিদ্ধান্ত নিতে হবে। রাজ্য বা ওই সহ অভিযুক্তরা এই মুহূর্তে আদালতের সামনে নেই। তাই বিষয়বস্তুর উপর ভিত্তি করে আমরা কোনও অভিমত দিলাম না।

আরও পড়ুন: সরকারি জমিতে বেআইনি নির্মাণ, গুঁড়িয়ে দেওয়ার সুপ্রিম নির্দেশ

পার্থ চট্টোপাধ্যায়ের বিরুদ্ধে তদন্তে সরকারি অনুমোদন মিললেও সহ অভিযুক্তদের ক্ষেত্রে সেই অনুমোদন না মেলায় মূল মামলার শুনানি এগোচ্ছে না বলে আদালতকে জানান পার্থর আইনজীবী। এই অবস্থায় পার্থ এবং তাঁর সহ অভিযুক্তদের মামলা আলাদা করাও সম্ভব নয় বলে তাঁর অভিমত।

প্রসঙ্গত, ২০১৪ সালের ডিসেম্বরে এনফোর্সমেন্ট ডিরেক্টরেটের মামলায় পার্থকে সুপ্রিম কোর্ট ২০২৫ সালের ১ ফেব্রুয়ারি থেকে জামিন মঞ্জুর করলেও সিবিআই মামলার জেরে তিনি এখনও কারান্তরালে। অন্যদিকে তাঁর সঙ্গে অন্য অভিযুক্তরা যথাক্রমে ডঃ সুবীরেশ ভট্টাচার্য (তৎকালীন সেন্ট্রাল এসএসসি চেয়ারম্যান), অশোক কুমার সাহা (সেক্রেটারি WBCSSC), ডঃ কল্যাণময় গঙ্গোপাধ্যায় (প্রেসিডেন্ট মধ্যশিক্ষা পর্ষদ), ডঃ শান্তিপ্রসাদ সিনহা (সেক্রেটারি, মধ্যশিক্ষা পর্ষদ)।