রাতভর ঘেরাও রইলেন এসএসসির চেয়ারম্যান, চাকরিহারারা রাস্তাতেই

কলকাতা: রাতভর দফায় দফায় উত্তপ্ত হয়েছে করুণাময়ী (Karunamoyee) চত্বর। স্কুল সার্ভিস কমিশনের অফিসের রাতভর ধর্ণায় চাকরিহারা শিক্ষকরা। যোগ্য-অযোগ্য তালিকা প্রকাশের দাবিতে অনড় তাঁরা। মঙ্গলবার ভোরের আলো ফুটলেও থামেনি স্লোগান। শোনা যাচ্ছে, ‘উই ওয়ান্ট জাস্টিস’, ‘হোক কলরব’-এর মতো স্লোগান। জানালেন, রাস্তা থেকে সরবেন না তাঁরা।

আরও পড়ুন: প্রায় ৭ ঘন্টা বিক্ষোভের পর চকরিহারা শিক্ষকদের নিয়ে বিবৃতি দিল এসএসসি

স্কুল সার্ভিস কমিশনার অফিসের ভেতরে ৪ জন মহিলা কর্মী এবং চেয়ারম্যান সহ ২০ জন পুরুষকর্মী ঘেরাও রয়েছেন। সূত্রের খবর, গতকাল শিক্ষামন্ত্রী ফোনে চেয়ারম্যানের সঙ্গে কথা বলেছেন। চেয়ারম্যানের শারীরিক অবস্থার খবর নিয়েছেন। আজ সকালেও শিক্ষা দফতরের আধিকারিকরা ফোনে চেয়ারম্যান সহ অন্যান্যদের খবর নিয়েছেন।